** Správa o činnosti za rok 2021 – Ing. Zuzana Juríčková, PhD., predsedníčka RZ SZV pre Trnavský kraj**

*Činnosti Regionálnej zložky / členky VV SZV za TT kraj v roku 2021:*

Kvôli Covid situácii boli v roku 2021 zrušené mnohé aktivity, vrátane školení AÚVL a kurzu chovu matiek ktorých sa mali zúčastniť včelári z TT kraja. Dňa 21.12. 2021 sa konalo online rokovanie Regionálnej zložky pre Trnavský kraj.

**V roku 2021 boli uskutočnené prednášky**:

ZO SZV Senica – 2 prednášky

ZO SZV Trnava – 6 prednášok

OZ Včeloz – 1 prednáška

**V roku 2021 boli uskutočnené propagačné akcie:**

ZO SZV Trnava – výstava, odborná konferencia (za účasti št. tajomníkov MŽP a MPRV SR, zástupcov SAV, ÚKSUP, NPPC-VUZV) a Trnavský včelársky festival

OZ Včeloz – výstava

ZO SZV Borský Mikuláš - výstava

ZO SZV Skalica – stála výstava

OZ Včeloz: zriadenie učebne v priestoroch OÚ Drahovce s využitím grantu zo Zeleného vzdelávacieho fondu (SAŽP)

**Včelárske krúžky na území TT kraja:**

4 ZO SZV Trnava (Ing. Hájik, Dis. art. Trnka),

1 ZO SZV Šamorín (Mgr. Pongrácz),

1 ZO SZV Skalica (Ing. Haringa),

1 v OZ Včeloz (Ing. Habr)

**Aktivity pre zlepšenie pastevných podmienok:**

ZO SZV Skalica – mesto Skalica výsadba medonosných stromov (lipy a ovocné stromy) s pomocou grantu Drogerie Markt, obec Unín – výsadba medonosných stromov (lipy z Paseky)

Celkovo bolo individuálnymi včelármi a organizáciami (OZ, firmy, obce) posadených v TT kraji počas roka 2021: 490 líp z Paseky (404 malých a 86 veľkých)

**Činnosť predsedníčky Zuzany Juríčkovej ako odborného poradcu:**

Odborná prednáška – Jahrada Trenčín, 23.10.2021

Sprevádzanie exkurzií počas Víkendu otvorených parkov na Včelárskej paseke, 26.6.2021

Poradenská činnosť v zmysle predkladaných mesačných výkazov

Informovanie členov RZ SZV pre TT kraj formou mailov, telefonátov

Spravovanie FB profilu FB SZV, FB Včelárske múzeum

Preklad FAO publikácie o chorobách včiel

Séria popularizačných prednášok o živote a význame včiel na základných a materských školách na Záhorí financovanej z grantu TTSK (v obciach Prietrž, Hlboké, Cerová, Jablonica, Hradište pod Vrátnom, Osuské), máj 2021

Poradcovská činnosť pre komisiu Národnej banky Slovenska pre emisiu mince včela medonosná, apríl 2021

**Publikačná činnosť** **predsedníčky Zuzany Juríčkovej v časopise Včelár – články**:

Ako rástli a klesali dotácie za opeľovaciu činnosť

Príde ázijský sršeň aj k nám?

Falšovanie medu podporuje jeho nedostatok

Seriál – Organické kyseliny vo včelárskej praxi I.-V.

Api-Bioxal liek proti klieštikovi

Aké matky dovážame a prečo?

Zvečnená v kove

Nová legislatíva pre ochranu včelstiev pred medveďom

Slovenský zväz včelárov prijal nové stanovy

**Činnosť predsedníčky Zuzany Juríčkovej ako členky VV SZV:**

Účasť na všetkých zasadnutia VV SZV počas roka 2021

Členka komisie Svojpomocného fondu, výkon počas roka 2021

Vedenie komisie pre stanovy počas VZ SZV, 14.8.2021

Pripomienkovanie prípravy legislatívy (vyhláška k zákonu o ochrane prírody a

krajiny, vyhláška o registrácii včelstiev, a i.)

Účasť na rokovaní so štátnymi tajomníkmi Kičom a Smatanom na MŽP SR, 21.5.2021

Účasť na rokovaní so štátnym tajomníkom Kyseľom z MPRV SR, 21.12.2021

* ***Nákazová situácia v území Regionálnej zložky:***

Problémy s nákazovou situáciou a so zimnými  úhynmi sa na území TT kraja zďaleka neprejavili v takom zhubnom rozsahu ako tomu bolo v roku 2020. Vysvetlením sú práve vysoké úhyny na jeseň 2019 a jar 2020 (prakticky všetko čo malo problémy uhynulo) a vysoký podiel zimujúcich mladých ozdravených včelstiev. Určite pomohlo aj dobré organizačné zvládnutie varroázy, celkovo menší nápor klieštika. Vyšetrenia vzoriek zimného meliva odhalili problémy s MVP už na jar 2021, naopak na niektoré ohniská nákazy sa prišlo až v priebehu roka počas augustových prehliadok. Hniloba včelieho plodu sa v TT kraji nevyskytla.

**Ohniská MVP v roku 2021 v TT kraji:**

V pôsobnosti RVPS Senica (spolu 3):

okr Skalica, ZO SZV Skalica – Obec Chropov (malé lokálne ohnisko sa vyskytlo po dovoze 2 včelstiev zo Smoleníc)

okr Senica, SVS - Obec Koválov (dlhotrvajúci opakovaný výskyt v tejto lokalite obľúbenej na agátovú znášku)

okr Senica, ZO SZV Borský Mikuláš – Obec Borský Mikuláš (opakovaný výskyt v tejto lokalite obľúbenej na agátovú znášku)

V pôsobnosti RVPS Trnava (spolu 3):

okr Trnava, ZO SZV Trnava - Mesto Trnava, Obec Biely Kostol, obec Cífer (opakovane)

Zanikli ohniská v obci Horná Krupá a v obci Smolenice (obe ZO SZV Trnava).

**Liečenie varroázy** **v roku 2021 v TT kraji:**

Varroáza je naďalej kľúčovým problémom zdravotného stavu včelstiev. Spôsobuje ju roztoč Varroa destructor, ktorý parazituje na včeľom plode aj na dospelých včelách. Roztoč nebol podľa predbežných výsledkov premnožený. Možno k tomu prispelo aj rozšírenie používania veterinárnych prípravkov s éterickými olejmi, nakoľko v predchádzajúcich rokoch boli včelári zvyknutí na používanie Gabonu, a u tohto Výskumní ústav včelařský v Dole zistil rezistenciu roztočov na pyretroidy. Jeho použitie je preto podmienené vykonávaním častejšieho monitoringu o jeho účinnosti, ktoré však často nie sú jednoznačné.

V nákupe liečiv vidno stúpajúci trend – **porovnanie preplatenie liečiv predložené PPA (vybrané ZO, v EUR) vs nákup v ZO SZV** (**bez individuálnych nákupov, ktoré nie sú evidované**):

|  |  |  |  |
| --- | --- | --- | --- |
|  | 2019/2020 | 2020/2021 | Poznámka |
| ZO SZV Piešťany  | 2 497,00 | 2 232,53 | V skutočnosti za rok 2021: 2 895,37 EUR |
| ZO SZV Galanta | 2 271,00 | 2 474,00 | malý nárast |
| ZO SZV Senica | 2 308,00 | 2 185,00 | V skutočnosti za rok 2021: 4 630,00 EUR |
| ZO SZV Skalica  | 1 130,00 | 1 234,00 | V skutočnosti za rok 2020: 1 652,64 EUR 2021: 2 523,40 EUR |
| ZO SZV Trnava | 2 717,00 | 3 188,55 | veľký nárast |
| OZ Včeloz | 517,00 | 571,00 | malý nárast |
| ZO SZV Šaštín-Stráže | 1 304,00 | 1 440,00 | V skutočnosti za rok 2021: 2 424,05 EUR |

* ***Preplatenie škôd zo Svojpomocného fondu v roku 2021***

Na území TT kraja sa počas roka nevyskytla udalosť s úhradou zo Svojpomocného fondu.

* ***Prevčelnenosť územia/úživnosť územia v roku 2021***

Lokálne vyššiu zavčelnenosť vykazujú v okrese Senica mesto Senica a Lakšárska Nová Ves. Nakoľko ide o lokality s agátovými znáškami v poľnohospodárskej krajine, nie je známe, že by tu dochádzalo k nejakým problémom, úživnosť územia je dostatočná, problémom je skôr rýchle odkvitanie vplyvom tepla a sucha.

Podobnú situácia má Trnava, kde včelnice nie sú priamo v meste, ale sú umiestnené voľne v krajine na poľnohospodárskej pôde.

Je možné, že sa problémy začínajú prejavovať v území Šamorína, Serede a Veľkého Medera, nakoľko sa tam znižuje počet včelstiev na včelára. Vo Veľkom Mederi a Seredi došlo aj k celkovému poklesu chovaných včelstiev. Nie sú zatiaľ známe príčiny, ktoré tieto javy spôsobujú – či ide o problémy so znáškou, alebo starnutie včelárov resp. ich omladenie (väčší podiel začínajúcich), alebo nárast neorganizovaných včelárov, resp. nárast SHR a s.r.o. včelárskych fariem, ktorí nie sú členmi SZV.

Najmenej včelstiev pripadá na včelárov v ZO SZV Borský Mikuláš a Skalica (10), najviac v Dunajskej Strede (40), Veľkom Mederi a Veľkých Úľanoch (31). Najväčší pokles priemerného počtu včelstiev u včelára nastal vo Veľkom Mederi (26%) a v Seredi (33%).

Za obdobie rokov 2012-2021 došlo celkovo v rámci SZV na území TT kraja k nárastu počtu včelárov o 27% a v počte včelstiev o 24%.

**Počet včelárov v rokoch 2012 v porovnaní s rokom 2021 vyjadrený aj nárastom/poklesom v percentách:**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Bor. Mik | Dun. Str | Galanta | Mor. Jan | Piešťany | Senica | Sereď | Skalica | Šamorín | Šašt-Str | Trnava | Vel Med | Vel. Úľa | Spolu |
| 2012 | 22 | 74 | 84 | 17 | 119 | 140 | 26 | 91 | 37 | 62 | 252 | 21 | 31 | **976** |
| 2021 | 21 | 96 | 98 | 28 | 192 | 177 | 34 | 131 | 53 | 88 | 249 | 27 | 42 | **1236** |
| +/- (%) | -5 | 30 | 17 | 65 | 61 | 26 | 31 | 44 | 43 | 42 | -1 | 29 | 35 | **27** |

**Počet včelstiev v rokoch 2012 v porovnaní s rokom 2021 vyjadrený aj nárastom/poklesom v percentách:**

|  |  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- | --- |
|  | Bor. Mik | Dun. Str | Galanta | Mor. Jan | Piešťany | Senica | Sereď | Skalica | Šamorín | Šašt-Str | Trnava | Vel Med | Vel. Úľa | Spolu |
| 2012 | 143 | 3514 | 2313 | 315 | 1778 | 1978 | 696 | 772 | 1283 | 847 | 3403 | 877 | 949 | **18868** |
| 2021 | 210 | 3839 | 2492 | 727 | 3134 | 2195 | 615 | 1345 | 1611 | 1439 | 3656 | 847 | 1293 | **23403** |
| +/- (%) | 47 | 9 | 8 | 131 | 76 | 11 | -12 | 74 | 26 | 70 | 7 | -3 | 36 | 24 |

**Priemerný počet včelstiev na včelárov v rokoch 2012 v porovnaní s rokom 2021:**

|  |  |  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- | --- | --- |
|  | Bor. Mik | Dun. Str | Galanta | Mor. Jan | Piešťany | Senica | Sereď | Skalica | Šamorín | Šašt-Str | Trnava | Vel Med | Vel. Úľa |
| 2012 | 7 | 47 | 28 | 19 | 15 | 14 | 27 | 8 | 35 | 14 | 14 | 42 | 31 |
| 2021 | 10 | 40 | 25 | 26 | 16 | 12 | 18 | 10 | 30 | 16 | 15 | 31 | 31 |

* ***Požiadavky na školenia a zlepšenie spolupráce***

Privítali by sme ponuku nových kurzov na zvýšenie odbornej pripravenosti našich členov.

Akútnym problémom je, že sa školenia AÚVL pre náš TT kraj už 2 roky nerobili vôbec a že jediné školenia sa robili v Liptovskom Hrádku. Ak chceme dostať mladých ľudí k takýmto činnostiam, je potrebné im to umožniť v rozumnom dosahu od ich bydliska. Máme potrebu zaškoľovať nových AÚVL a preškoľovať existujúcich aj na nové ochorenia, ako aj ochorenia, ktoré sa doteraz nesledovali (nozemóza, zvápenatenie, preventívne aj sršeň ázijský a i).

Vzhľadom na vzrast ekologizácie včelárenia už teraz náklady na liečenie dosahujú 3 eurá na včelstvo, požadujeme zvýšenie pomoci pre nákup liečiv z doterajších 1 eur na 2 eur vzhľadom na to, aby sa zvýšil podiel oficiálne schválených liekov na báze organických kyselín.

Sú u nás územia (Šaštín-Stráže, Lakšárska Nová Ves, Dunajská Streda), kde **na jedného AÚVL pripadá viac ako 1000 včelstiev a to je neúnosné.** Uvítali by sme, keby boli povinne vykonané analýzy meliva min. u všetkých včelárov v ochrannom pásme výskytu MVP prípadne aj s využitím pomoci z podporného programu (napr. ako **monitoring výskytu bakteriálnych ochorení**), čo by zefektívnilo prácu AÚVL, ktorí by sa mohli viac zamerať na pomoc začínajúcim a starým včelárom, či na pomoc pri konkrétnych problémoch vo svojej pôsobnosti.

V Skalici dňa 27.2.2022 Ing. Zuzana Juríčková, PhD.

Príloha: Mapa zavčelnenosti územia TT kraja

(zdroj:<https://www.google.com/maps/d/u/0/viewer?mid=1ZuTXJLOhhTdMDbScetfRx_AUqi93XQ84&fbclid=IwAR21lsaeYw1kHEroEjzHw06xmGkp4lykNv84jL0R2srliAz2kJhq936kiX8&ll=48.54918269982071%2C17.737217421874995&z=9>)

